kardosdrur/scandi-wiki huggingface dataset:
Opel GT (1968)

Opel GT er en sportsvogn med baghjulstræk. Oprindeligt produceret mellem 1968 og 1973, dog med en anden generations GT, produceret i perioden 2007 - 2009.

Den oprindelige Opel GT debuterede som en designøvelse, på motorsshows i Paris og Frankfurt. Den færdige produktionsmodel, havde mange fælleskomponenter med Opel Kadett B modellen, mens dens todørs hard-top karrosseri blev produceret af den franske underleverandør Brissonneau & Lotz.

GT (1968)
Baghjulstrukne biler
Biler introduceret i 1968
Biler fra 1960'erne
Biler fra 1970'erne
Niels Brandt

Niels Brandt (født 22. august 1983) er en dansk sanger og sangskriver, der især er kendt fra gruppen The Minds of 99.

Opvækst 
Niels Brandt er vokset op i Solbjerghave på Frederiksberg, hvor han gik på Lindevangskolen. Hans morbror er Flemming Ostermann, som var med til at grundlægge The Savage Rose.

Brandt har i flere interviews fremhævet Kim Larsen og Oasis som forbilleder, der gjorde ham interesseret i sangskrivning.

Karriere 
Som 19-årig flyttede Brandt til London for at leve som musiker, men vendte tilbage til København som 24-årig, hvor han tog en HF-eksamen, og studerede derefter psykologi på Københavns Universitet i et år.

I samme periode dannede han gruppen Shanghai med Nicolai Kornerup. De fik kontrakt med Sound of Copenhagen og udgav singlen Smoke and Mirrors i 2010, efterfulgt af musikalbummet The Priest i 2011. Albummet modtog tre stjerner af Gaffa og fire stjerner af Soundvenue. Samme år optrådte duoen på SPOT Festival, men den gik i opløsning kort derefter.

I foråret 2012 stiftede han gruppen The Minds of 99 sammen med barndomsvennerne Anders Folke Larsen (guitarist), Asger Wissing (bassist), brødrene Mikkel (keyboard) og Jacob Bech-Hansen (synthesizere) og Louis Clausen (trommer) der alle havde spillet i band sammen tidligere. Han har berettet, at navnet var inspireret af The KLFs nummer "Justified and Ancient", hvor der undervejs bliver rappet Make mine a "99", hvilket han fejlhørte som Minds of 99.

Sangen Det er Knud som er død blev i 2014 P3’s Uundgåelige og vandt i 2015 en Steppeulv i kategorien Årets sang. Teksten er fra Tom Kristensens digt Det er Knud, som er død, som var skrevet som reaktion på polarforskeren Knud Rasmussens død i 1933. Digtet var gengivet på et postkort, Brandt havde modtaget fra en ven, og det inspirerede ham til melodien, han satte til det.

I dokumentarfilmen Stor som en sol (2018) tegnede Kasper Kiertzner et portræt af The Minds of 99 med fokus på Niels Brandt. Filmen skildrer den udvikling, han gennemgår i løbet af det års tid, hvor The Minds of 99 arbejdede på sit tredje album Solkongen (del 1, 2017; del 2, 2018).

Privatliv 
Niels Brandt blev i 2009 gift med amerikanske Dina Brandt. Sammen har parret to børn.

Referencer

Eksterne henvisninger 
 

Sangere fra Danmark
The Minds of 99
Linnéa Borbye

Linnéa Louise Borbye (født 15. marts 2001) er en dansk/svensk fodboldspiller, der spiller angreb for Brøndby IF i den bedste danske kvindelige række Gjensidige Kvindeliga. Hun har tidligere også optrådt for både Danmarks U/16- og U/19-landshold.

Karriere 
Borbye startede sin første tid af karrieren i fodboldklubben Sundby Boldklub, hvor hun spillede med piger de første år. Da hun var U14-U15 spiller spillede hun både på klubbens drenge- og pigehold. Her blev kernen af Linnéas fodboldspil skabt ved at være en del af Sundbys akademi.

Dernæst startede hun på Barcelona Training Academy hos U15 Drenge, hvor hun spillede på holdet til og med U17. Derefter flyttede hun til FC Nordsjælland hvor hun spillede både for klubbens U18-hold og var med til at rykke seniorholdet op i Gjensidige Kvindeliga. Linnéa blev på holdet et år i Gjensidige Kvindeliga. 

I juli 2020, skiftede hun til 1. divisionsklubben B.93, efter to år i FC Nordsjælland, hvor hun optrådte i ligaens kvalifikationsrunde. 

I juli 2022 skiftede Linnéa tilbage til barndomsklubben Sundby Boldklub, som havde kvalificeret sig til Gjensidige Kvindeliga. Linnéa optrådte i alle kampe for holdet i efteråret. 

I januar 2023 skrev Linnéa kontrakt med Brøndby IF, som løber til sommeren 2023.

Referencer

Eksterne henvisninger 
 
 

Kvindelige fodboldspillere fra Danmark
Fodboldspillere fra Sundby Boldklub
Fodboldspillere fra B.93 Fodbold (kvinder)
Fodboldspillere fra FC Nordsjælland (kvinder)
Kvindelige fodboldspillere i Elitedivisionen fra Sverige
Niels Ferlov

Niels Jan Ferlov (født 6. januar 1913 i København, død 9. juli 1981 sammesteds (Hvidovre Hospital)) var en dansk rektor. Han var søn af ingeniør Thorvald Ferlov og Fanny f. Hansen.

Gift i Stockholm, d.17.sept. 1944, med Ingrid Solfrid Martelius, f. 31. maj 1923.

Niels Ferlov blev klassisk sproglig student fra Østre Borgerdyd i 1931 og blev cand.mag i dansk og latin i 1938 med udmærkelse og omtale i landets aviser. Hans store interesse for det latinske sprog og Romerriget gav anledning til mange studierejser - siden også med elever til Italien.

I 1939 blev han efter bestået pædagogikum ansat som adjunkt ved Maribo Gymnasium.

Mellem 1942-45 var Niels Ferlov ansat som dansk lektor i Sverige, hvilket førte ham på rejser rundt i hele landet for at undervise og holde foredrag om Danmark, dansk litteratur og historie. Desuden læste han op i Sveriges Radio.

I 1945 efter krigen vendte Ferlov tilbage til Maribo i to år, hvorefter han blev ansat som adjunkt på sin gamle skole, Østre Borgerdyd, i 1947. Lektor blev han i 1956 og derefter allerede i 1958 udnævnt til rektor for den nyoprettede Rødovre Statsskole, landets yngste rektor.

Niels Ferlov underviste desuden i perioder ansat på N. Zahles Faglærerkursus fra 1952-55, Danmarks Lærerhøjskole, og N. Zahles og Ingrid Jespersens Gymnasium i latin.

Udbygningen af det første gymnasium på Vestegnen blev en livsopgave for Niels Ferlov, han prøvede at viderebringe ånden fra Østre Borgerdyd, han var ansat på Rødovre Statsskole til sin pensionering i 1979.

Af litterære faglige værker kan nævnes dansk-svensk Ordbog i samarbejde med Bertil Molde. Norsk-svensk litteratur for gymnasiet, i samarbejde med Monrad-Møller og Tolderlund-Hansen. Allerede som studerende arbejdede han på den store danske ordbog og det var det der gjorde, at han fra 1952 blev medarbejder ved Nudansk Ordbog, under dr.phil Lis Jacobsen - i en periode også som redaktør.

Han var medlem af Dansklærerforeningens bestyrelse fra 1954; fra 1955 som formand. Som ung var han sekretær for Selskabet for Nordisk Filologi. Hans bisættelse fra Holmens Kirke blev forrettet af Pastor Børge Ørsted, også en gammel elev fra Østre Borgerdyd.

Urnen blev nedsat på Assistens Kirkegård. Niels Ferlov var fætter til Sonja Ferlov Mancoba, som også ligger begravet der.

Referencer

Eksterne henvisninger 
 
 
 

Lærere fra Danmark
Faglitterære forfattere fra Danmark
Jørgen Henry August Tegner

Jørgen Henry August Tegner (født 25. november 1843, Helsingør, død 1911) var grosserer og direktør i Københavns Handelsbank fra 1897 til 1905. Han var søn af Ludvig Ferdinand Tegner og Marie Frederikke Elisabeth May, og Rudolph Tegners far.

Kilder og henvisninger 

Erhvervsfolk fra Danmark
Sofie Thrige

Sofie Gedsted Thrige Andersen (født 15. maj 1996) er en dansk fodboldspiller, der spiller forsvar for B.93 i den anden bedste danske kvindelige række 1. division. Hun har tidligere spillet for Farsø/Ullits IK, Team Viborg, IF Lyseng Fodbold og senest Aarhus 1900 indtil hun skiftede til B.93 i februar 2020.

Hun er desuden tvillingesøster med den danske landsholds- og tidligere Fortuna Hjørring-spiller Sara Thrige.

Referencer

Eksterne henvisninger 
 
 

Kvindelige fodboldspillere fra Danmark
Fodboldspillere fra Team Viborg
Personer fra Farsø
Fodboldspillere fra B.93 Fodbold (kvinder)
Tvillinger fra Danmark
Al Hoceima Nationalpark

Al Hoceima Nationalpark (  , Tarifit : Afrag Anamur n Lhusima) er en nationalpark beliggende uden for byen Al Hoceima i Marokko. Den dækker et område på 480 km2, hvoraf 196 km2 er hav. Parken blev oprettet i 2004 og forvaltes af Haut-Commissariat des eaux et forêts et de la lutte contre la désertification.

Geografi 
Parken grænser mod nord til Middelhavskysten på en strækning af 50   km og når i syd til nationalvejen 16. Al Hoceima National Park har nogle af de mest uspolerede kystområder på den nordlige kyst af Marokko, samt høje klipper og et bjergrigt indre. Den landfaste del ligger i Ibaqouyenstammens område i Rifbjergene og omfatter arealer i fem kommuner, der fra vest til øst er kystkommunerne Bni Boufrah, Senada, Rouadi og Izemmouren (mellem Bni Gmil og Al Hoceima) samt Ait Kamara syd for Izemmouren. 

Parken er kendetegnet ved høje kalkstensklipper og en vild næsten uberørt klippekyst.

Flora 
Der er registreret hundrede og ti arter af karplanter i nationalparken. Blandt træerne

kan nævnes sandaractræ, (Tetraclinis articulata) , Aleppofyr, den mastikstræ, vilde oliven, johannesbrødtræ, kermeseg, eg, dværgpalme og jujube . Mellem klipper og sten vokser buske og græs, der giver en række forskellige levesteder til vilde dyr.

Den marine zone er påvirket af både Middelhavet og Atlanterhavet. Det er domineret af Tang (alge)skove af Cystoseira sp., Saccorhiza polyschides, Laminaria ochroleuca, Laminaria rodreguizii, Phyllariopsis purpurascens og Phyllariopsis brevipes, hvor der er registreret 264 arter af tang.

Fauna 
Blandt de mange arter af havfugle findes der en stor koloni med fiskeørn. Vandet i Middelhavet er hjemsted for tre arter af delfiner: den almindelige delfin, øresvin og den stribede delfin . Havgrotterne giver undertiden ly for de truede Middelhavsmunkesæler .  Den uægte havskildpadde, læderskildpadde og den grønne havskildpadde findes i området, og over hundrede arter af fisk er blevet registreret her, såvel som den sjældne kæmpemusling Patella ferruginea.

Referencer 

IUCN Kategori II
Etableret i 2004
Nationalparker i Marokko
Huset Carandini

Huset Carandini (oprindeligt Huset Risi) er en italiensk adelsfamilie.

Husets eksistens kan dokumenteres tilbage til mindst det 12. århundrede, da den tysk-romerske kejser Frederik Barbarossa gav familien retten til at bære det tysk-romerske riges våbenskjold; i det 15. århundrede var Carandinierne steget i anseelse og var en betydelig politisk magt i Modena. Titlen som Conte (greve) blev tildelt en Carandini efter søslaget ved Lepanto. Blandt yderligere titler, der senere blev opnået, var titlen som Marchese (markis) af Sarzano. Et eller flere medlemmer af familien blev politiske flygtninge i det 19. århundrede og flygtede til England eller Australia. Et andet medlem af huset, Filippo Carandini, var præfekt for Kongregationen for gejstligheden og en deltager i konklavet 1799–1800.

Notable medlemmer af Huset Carandini
Andrea Carandini
Filippo Carandini
Nicolò Carandini
Marie Carandini
Matteo Carandini
Ercole Consalvi
Christopher Lee
Rosina Palmer

Kilder
 Gianna Dotti Messori, I Carandini: la storia ei documenti di una famiglia plurisecolare. Nr. 144. Aedes muratoriana, 1997
 Roberto Regoli, "Ercole Consalvi, le scelte per la chiesa". Editrice Pontificia Università Gregoriana, 2006

Henvisninger

 
Adelsslægter fra Italien
Fyrstehuse fra middelalderen
Kongregationen for gejstligheden

Kongregationen for gejstligheden er en del af Den romerske kurie. Den blev frem til 2018 ledet af kardinal Darío Castrillón Hoyos. Den har ansvaret for det katolske gejstlighed, det vil sige diakoner og præster. Katolske biskopper er underlagt deres egen kongregation.

Henvisninger 

 

Romerskkatolske kirke
Episoder af Outlander

Outlander er en tv-dramaserie med tidsrejser baseret på Outlander-bogserien af Diana Gabaldon.

Serieoversigt

Afsnit

Sæson 1 (2014-15)

Sæson 2 (2016)

Sæson 3 (2017)

Sæson 4 (2018–19)

Sæson 5 (2020)

Noter

Referencer

Eksterne henvisninger 
 

Outlander
Outlander
Bran Stark

Brandon "Bran" Stark er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren blev introduceret i Kampen om tronen (1996). Bran er den anden søn af Lord Eddard og Lady Catelyn Stark af Winterfells fire børn. Han optræder efterfølende i Kongernes kamp (1998) og En storm af sværd (2000), mens han var en af de få prominente karakterer der ikke optrådte i romanen Kragernes rige (2005), men han vendte tilbage i den femte roman En dans med drager (2011). Fra barnsben drømmer Bran om at blive ridder, men han bliver lam tidligt i den første roman, da Jaime Lannister skubber ham ud af et vindue, da han opdager Lannisters incestiøse affære med sin søster Cersei Lannister. Efter han vågner af en måneder-lang koma bliver han plaget af drømme om en mystisk figur der får ham til at rejse mod nord til den anden siden af Muren. Brans rejse sammen med forskellige ledsagere leder ham dybt ind i en magisk skov, hvor han begynder at opdage mystiske kræfterog egenskaber..

I et interview med Rolling Stone i 2014 fortalte Martin at Brans skelsættende kapitel med Jaime og Cersei var der, der fangede mange læesre tidligt i den første roman.

Bran bliver spillet af den engelsk skuespiller Isaac Hempstead Wright i HBO's tv-serie. Brans karakteristiska i de senere sæsoner af tv-serieren, inklusive med White Walkers og the Night King, har genereret mange teorier blandt fans af serien.

Referencer 

Fiktive personer fra A Song of Ice and Fire
Knud Lundberg Prisen

Knud Lundberg Prisen er en pris, der gives til "en person, der har gjort en ekstraordinær og virkningsfuld indsats for at fremme fodboldens fornemste elementer ud over kamp og konkurrence - nemlig holdspillet, legen og fairness". 

Med hæderen følger en check på 40.000 kr. 

Lundberg-prisen er opkaldt efter fodboldspilleren Knud Lundberg som en anerkendelse af Lundbergs livslange indsats som spiller og debattør. 

Tidligere modtagere er: Peter Mikkelsen, Kim Vilfort, Thomas Helveg, Flemming Povlsen, Jean-Marc Bosman, Michael Laudrup, Martin Jørgensen, Svend Aage Ringbæk, René Henriksen, Tommy Troelsen, Per Bjerregaard og Claus Jensen.

Fodboldpriser
Gjensidige Kvindeliga 2020-21

Elitedivisionen eller Gjensidige Kvindeligaen 2020-21 er den 49. sæson af kvindernes topliga i fodbold i Danmark. Fortuna Hjørring er forsvarende mestre, mens både HB Køge og AaB rykkede op i ligaen, for første gang.

Gjensidige Forsikring har siden juli 2019, været ligaens hoved- og navnesponsor.

Den nye sportskanal Sport Live, forlængede i juli 2020, deres Tv-aftale til og med slutningen af sæsonen. Kanalen vil hver uge vise mindst én topkamp. Derudover viser den gratis streamingtjeneste Mycujoo, alle de resterende kampe i både ligaen og pokalturneringen.

HB Køge, vandt ligaen i klubbens første sæson i kvindeligaen. Samtidig slog klubben en 19 årig lang stime om mesterskabstrofæet, som holdene Fortuna Hjørring og Brøndby IF ellers havde delt om skiftevis.

Struktur 
Elitedivisionen består af 8 hold. De møder hinanden to gange, i grundspillet, hvilket giver 14 kampe til alle hold i grundspillet. Grundspillet bliver spillet om efteråret. De seks øverste hold går efter grundspillet videre til mesterskabsrunden, hvor holdene tager pointene med over. Her mødes alle hold på både ude- og hjemmebane, hvorefter holdet med flest point kåres som mester. Vinderen og andenpladsen kvalificerer sig til UEFA Champions League ottendedelsfinaler. Der er ingen gældende kvalifikation til europæiske turneringer, for de resterende 4 hold. Mesterskabsrunden bliver spillet i foråret.

De to nederste hold skal spille et nedrykningsspil eller også kaldet kvalifikationsrunde. I kvalifikationsrunden møder de to hold, de to øverste placerende hold fra Pulje 1/Øst og Pulje 2/Vest, fra 1. division. Således udgør de en pulje af seks hold, hvorfra de to hold øverste placerede hold kvalificerer sig til ligaen, sæsonen efter. De resterende fire hold, der ikke kvalificerede sig i kvalifikationsrunden, skal optræde i 1. division, i den efterfølgende sæson.

Kvalifikationsrunden foregår i foråret, efter at både ligaens grundspil og de to puljer i 1. division, er færdigspillet i efteråret.

Hold

Personale og sponsorer

Trænerudskiftninger

Udenlandske spillere

Indledende runde 
Holdene spiller mod hinanden to gange. Top seks går videre til mesterskabsrunden.

Mesterskabsrunden

Kvalifikationsrunde 
Holdene spiller i alt ti kampe. Alle hold er blevet nulstillet med 0 point, til og med startdatoen.

Statistik

Topscorere 
.

Grundspillet

Samlet

Månedens spiller

Årets hold 
Årets hold blev offentliggjort d. 16. juni 2021, på kvindeligaens officiele hjemmeside.

Referencer

Eksterne henvisninger 
 Stillinger og resultater  hos Dansk Boldspil-Union
 Elitedivisionen - Denmark  hos Soccerway

Elitedivisionen (fodbold)
Fodboldsæson 2020-21
Múte Bourup Egede

Múte Inequnaaluk Bourup Egede (udtales [ˈmut͡sːi inɜquˈnaːluk ˈbou̯ʁɔb ˈeːəðə]; født den 11. marts 1987 i Nuuk, Grønland) er en grønlandsk politiker, der siden 23. april 2021 har været Grønlands landsstyreformand. Han har været medlem af Inatsisartut siden 2015 og siden 2018 har han været formand for Inuit Ataqatigiit.

Liv og karriere 
Egede blev født i Nuuk men voksede op i Narsaq i det sydlige Grønland. Han gik på gymnasiet i Qaqortoq før han i 2007 begyndte at studere Kultur- og Samfundshistorie ved Grønlands Universitet. Mellem 2011 til 2012 var han næstformand for KISAQ, Grønlands akademiske studenterforening. Han færddiggjorde ikke sin uddannelse, da han i 2013 droppede ud for at overtage den familieejede foderstofvirksomhed, hans far drev.

Han var i 2007 medlem af Grønlands ungdomsparlament, Inuusuttut Inatsisartui, og fra 2013 til 2015 var han formand for Inuusuttut Ataqatigiit, Inuit Ataqatigiits ungdomsparti. Han har derudover siden 2013 været hovedbestyrelsesmedlem for Inuit Ataqatigiit.

Ved Folketingsvalget i 2015 var Egede opstillet for Inuit Ataqatigiit. Han modtog 2.131 stemmer, hvilket ikke var nok til en plads i Folketinget.

Fra 2016 til 2018 tjente Egede som Naalakkersuisoq (selvstyreminister) for Råstoffer, hvor han derudover samtidig, i tre måneder i 2017, var fungerende Naalakkersuisoq for Kommuner, Bygder, Yderdistrikter, Infrastruktur og Boliger.

Den 1. december 2018 blev han valgt som formand for Inuit Ataqatigiit, og efterfulgte dermed Sara Olsvig på formandsposten. Han ledte partiet op mod Landstingsvalget i 2021, hvor IA med 36,6% af stemmerne blev valgets største. Egede blev med 3.380 personlige stemmer valgets største stemmesluger, og modtog mere end 1.500 personlige stemmer flere end den siddende landsstyreformand Kim Kielsen fra partiet Siumut.

Politik og ideologi 
Egede er formand for Inuit Ataqatigiit, der beskrives som værende socialistisk. Ligesom partiet går Egede ind for grønlandsk uafhængighed.

Privat 
Sammen med sin tidligere samlever, Tina Chemnitz, har Egede en datter og en søn.

Referencer 

Medlemmer af Landsstyret
Medlemmer af Landstinget
Politikere fra Inuit Ataqatigiit
Inatsisartutmedlemmer
Haut Atlas Oriental Nationalpark

Haut Atlas Oriental Nationalpark ( fransk : Parc National du Haut Atlas Oriental ) ligger i det centrale Marokko. i og nær den østlige del af bjergkæden Høje Atlas, og har et areal på 490 km².  800 hektar ved søerne søer Isli og Tislit i den vestlige del a af parken har siden 2005 været beskyttet Ramsarområde..

Parken blev oprettet for at bevare kulturelle værdier og dens bestande af mankefår (Ammotragus lervia), Cuviergazelle, fugle, amfibier, krybdyr og vegetation.

Det oprindelige forslag til nationalpark omfattede 552 km² i Høje Atlas mellem byerne Midelt og Er Rachidia . Bjerggrunden består af kalksten med nogle indslag af vulkansk aktivitet. Området spænder i højde fra 1.645 m i wadien Oued Arheddou til 3.110 m på toppen af Jbel Tanrhourt. I den vestlige ende ligger de to søer Isli og Tislit, nær Imilchil. De nordlige skråninger har en årlig nedbør på 400–600   mm, og er skovbevoksede, mens de sydlige skråninger er tørre og kun får 200–300   mm, og er mere åbne. Der er rigelig og langvarig sne i højderne. På den nordlige side består af tætte skove med cedertræ ( Cedrus atlantica ) og fyr ( Pinus pinaster maghrebiana ), eg ( Quercus rotundifolia ), åbne områder med spansk enebær (Juniperus thurifera) og i lavere højder nogle Aleppo-fyr (Pinus halepensis).

Bjergtoppene og de høje plateauer understøtter en tørketålende (xerophytisk) steppevegetation, og der er nogle græsarealer i vådere områder. På de sydlige skråninger forsvinder cedertræskoven, men sparsom eg og fyrreskov vedvarer. Steppevegetation i de lavere højder. er overvejende domineret af Stipa tenacissima en art i fjergræs-slægten.

Kilder og henvisninger 

 Parc National du Haut Atlas Oriental . Birdlife International . Åbnede 2011-11-15.

Nationalparker i Marokko
IUCN Kategori II
Poison Ivy League

"Poison Ivy League" er en popsang komponeret af Bill Giant, Bernie Baum og Florence Kaye og sunget af Elvis Presley til filmen Roustabout (Gøglerkongen på dansk). Sangen blev udsendt i 1964 på soundtracket fra filmen, og den blev indspillet den 2. marts 1964 i Radio Recorders i Hollywood. Soundtracket hed ligeledes Roustabout.

I filmen reagerer Charlie Rogers (Elvis Presley) på en overklassedrengs bemærkninger med denne sang. Begyndende som en stille hymne bliver tempoet pludselig forøget og sangen bliver en humoristisk social kritik, hvor overklassen latterliggøres: Han fortæller os blandt andet, at de rige sønner giver ham kløe, og at man kan være sikker på, at de bliver ledere af virksomhederne, så længe deres kære gamle far er bestyrelsesformand.

Udtrykket ”ra-ra-drenge”, der er nævnt i sangen, er amerikansk jargon, der henviser til rige studerende klædt i dyre poloshirts eller tweed-jakker på de mere eksklusive kollegier og universiteter. Udtrykket ra-ra bruges også om modetøj, hvor ra-ra (eller rah-rah) nederdele er de nederdele, der bæres af cheerleaders i gymnasier og universiteter. 

Poison Ivy League er et ordspil. Ivy League er en gruppe af prestigefyldte private universiteter i det nordøstlige USA. Poison ivy er det engelske ord for planten giftig vedbend, der vokser i USA.

Sangen er sammen med "In The Ghetto" og "If I Can Dream" stort set de eneste af Presleys sange, som har et politisk indhold.

Besætning 
Ved indspilningen af sangene i filmen deltog:
 Elvis Presley, sang
 Scotty Moore, guitar
 Barney Kessel, guitar
 Tiny Timbrell, guitar
 William (Billy) E. Strange, guitar
 Floyd Cramer, klaver
 Dudley Brooks, klaver
 Ray Siegel, bas
 Bob Moore, bas
 D.J. Fontana, trommer
 Hal Blaine, trommer
 Murrey "Buddy" Harman, trommer
 Bernie Mattinson, trommer
 Homer "Boots" Randolph, saxofon
 The Jordanaires, kor
 The Mello Men, kor

Elvis Presley-sange
Sange fra 1964
Rock and roll-sange
Sport Live

Sport Live eller SPORT LIVE er en dansk tv-kanal, der udelukkende viser sport. Kanalen startede 1. august 2019 og ejes af F3 Mediagroup A/S.

Sport Live satser primært på de små sportsgrene og har foreløbig indgået aftaler om at vise dansk Cykelsport, Kano & Kajak, Basketball, Bordtennis, 2. Divisions-fodbold, Motorsport, Boksning, Amerikansk Fodbold og Futsal. Senest indgik man en Tv-aftale med Gjensidige Kvindeligaen, hvor man ville vise ugens topkampe i landets bedste kvindelige række. Man forlængede derefter yderligere et år.

Noter 

Tv-kanaler fra Danmark
Etableret i 2019
Matilde Lundorf

Matilde Lundorf Skovsen (født 19. januar 1999) er en kvindelig dansk fodboldspiller, der spiller forsvar for italienske Juventus i kvindernes Serie A.

Karriere 
I 2015–16, spillede hun for det franske storhold Paris Saint-Germain Féminine's ungdomshold. Derefter vendte Lundorf hjem til Danmark, hvor hun for VSK Aarhus i Elitedivisionen, fra 2016 til sommeren 2019. I juli 2019, skrev hun under med den engelske Brighton & Hove Albion W.F.C. i den bedste engelske kvindelige rækker FA Women's Super League. Efter bare et enkelt år i Brighton, skiftede hun i sommeren 2020, til den italienske storklub Juventus i kvindernes Serie A.

Udover et succesfuldt og flot CV, har Lundorf også optrådt for U/19-landsholdet 25 gange, samt 12 landskampe for U/17-landsholdet. Hun deltog desuden ved U/19-EM i fodbold for kvinder 2018 i Schweiz. Hun debuteret i november 2018, på Danmarks U/23-kvindefodboldlandshold, hvor hun blev skiftet ind 58' minut som indskiftning for Emilie Henriksen.

Referencer

Eksterne henvisninger 

Fodboldspillere fra Juventus F.C. (kvinder)
Fodboldspillere fra VSK Aarhus (kvinder)
Fodboldspillere fra Paris Saint-Germain Féminines
Fodboldspillere fra Brighton & Hove Albion W.F.C.